Toate cele peste 900 de plicuri care se vindeau cu denumirea de îngrăşămint în magazinul ANAF din Târgu Jiu sunt droguri, arată analiza chimică realizată la un laborator de specialitate la cererea DIICOT.

Dintre ele, mai mult de jumătate sunt considerate droguri de mare risc.

Raportul de analiză solicitat de DIICOT după ridicarea pliculeţelor din magazinul ANAF confirmă faptul că 600 dintre ele sunt droguri de mare risc, în timp ce celelalte 300 conţin substanţe psihoactive.

Pe aceste pliculeţe scria îngrăşământ natural şi erau vândute în magazinul de produse confiscate cu 25 de bani plicul.

Drogurile provin dintr-o captură a procurorilor DIICOT din 2011 şi lăsate în custodia vămii din Târgu-Jiu.

În 2016, o comisie format la nivelul acestei instituţii a stabilit că sunt produse care pot fi valorificate prin magazinele ANAF, în fapt verificându-se doar valabilitatea produselor, nu şi conţinutul.

Imediat ce s-au pus în vânzare, procurorii DIICOT le-au confiscat, iar acum angajaţii de la Vamă şi ANAF Târgu-Jiu sunt cercetaţi pentru punerea în circulaţie a drogurilor de mare risc.